दोपहर में कुछ कांग्रेस विधायकों ने पहुंचकर माहौल को गरमा दिया। कर्मचारी अपने नेता शंभुचरण दुबे के जिंदाबाद के नारे लगाने लगे। इस दौरान वे मंच से उठे और दोपहर 1 बजे तुलसीनगर स्थित पानी की टंकी पर चढ़ गए। उनका कहना था कि वे कर्मचारियों की मांगों के लिए आत्महत्या करेंगे। इस बीच पुलिस और स्थानीय प्रशासन के अधिकारियों ने उनकी बात फोन पर राजस्व मंत्री उमाशंकर गुप्ता से कराई। तब जाकर वे नीचे उतरे। करीब 50 मिनट तक उन्हें मानने का दौर चलता रहा। शाम 7 बजे के करीब उन्होंने आंदोलन स्थगित कर दिया।